รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่ตรวจราชการจังหวัดสมุทรสาคร และจังหวัดเพชรบุรี พร้อมประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 ณ จังหวัดเพชรบุรี ในวันที่ 5 – 6 มีนาคม นี้
วันอังคารที่ 27 กุมภาพันธ์ 2561
นายกรัฐมนตรีเตรียมลงพื้นที่ตรวจราชการจังหวัดสมุทรสาคร และจังหวัดเพชรบุรี พร้อมประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 ณ จังหวัดเพชรบุรี ในวันที่ 5 – 6 มีนาคม นี้
นายกรัฐมนตรีเตรียมลงพื้นที่ตรวจราชการจังหวัดสมุทรสาคร และจังหวัดเพชรบุรี พร้อมประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 ณ จังหวัดเพชรบุรี ในวันที่ 5 – 6 มีนาคม นี้
พลเอก ประยุทธ์ จันทร์โอชา นายกรัฐมนตรีพร้อมคณะมีกําหนดการลงพื้นที่ตรวจราชการจังหวัดสมุทรสาคร เพื่อตรวจเยี่ยมประเด็นแรงงาน รับฟังบรรยายสรุป Hub of Seafood ได้แก่ ศูนย์บริการจดทะเบียนแรงานต่างด้าวแบบเบ็ดเสร็จ /ศูนย์บริการเบ็ดเสร็จ OSS เพื่อออกใบรับรองสินค้าประมง ของศูนย์วิจัยและตรวจสอบคุณภาพสินค้าประมง สมุทรสาคร ส่วนจังหวัดเพชรบุรีเพื่อตรวจเยี่ยมการบริหารจัดการน้ําและปัญหาการ กัดเซาะชายฝั่ง การส่งเสริมประวัติศาสตร์ วัฒนธรรม การท่องเที่ยวเพชรบุรี พร้อมประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 (กลุ่มจังหวัดภาคกลางตอนล่าง 2 ประกอบด้วย สมุทรสาคร สมุทรสงคราม เพชรบุรี และประจวบคีรีขันธ์) ณ จังหวัดเพชรบุรี โดยมีกําหนดการดังนี้
วันจันทร์ ที่ 5 มีนาคม เวลา 07.00 น. นายกรัฐมนตรีพร้อมคณะ ออกเดินทางจากสนามเฮลิคอปเตอร์ พล.ม.2 รอ. เขตพญาไท กรุงเทพมหานคร ไปยังจุดจอด ฮ. สถาบันการพลศึกษา วิทยาเขตสมุทรสาคร ตําบลบางหญ้าแพรก อําเภอเมือง จังหวัดสมุทรสาคร จากนั้น นายกรัฐมนตรีจะเยี่ยมชมมูลนิธิเครือข่ายส่งเสริมคุณภาพแรงงาน ตําบลบางหญ้าแพรก และเยี่ยมชมบริษัท ไทยยูเนี่ยน กรุ๊ป จํากัด (มหาชน) ตําบลท่าทราย เพื่อรับฟังบรรยายสรุป Hub of Seafood /ผลการดําเนินงานศูนย์บริการเบ็ดเสร็จเพื่อออกใบรับรองสินค้าประมง ของศูนย์วิจัยและตรวจสอบคุณภาพสินค้าประมง สมุทรสาคร พร้อมพบปะพนักงานและแรงงานของบริษัท ไทยยูเนี่ยน กรุ๊ป จํากัด (มหาชน)
จากนั้น นายกรัฐมนตรีพร้อมคณะมีกําหนดการเยี่ยมชมองค์การสะพานปลาสมุทรสาคร ตําบลมหาชัย เพื่อรับฟังบรรยายสรุปภาพรวมการดําเนินงานขององค์การสะพานปลา การดําเนินการจดทะเบียนแรงงานต่างด้าวแบบเบ็ดเสร็จ จังหวัดสมุทรสาคร และตรวจเยี่ยมการปฏิบัติงานของเจ้าหน้าที่ในการควบคุมการแจ้งเข้า – ออกเรือประมงพาณิชย์ ชมการสาธิตระบบฐานข้อมูลการสแกนม่านตา และระบบระบุตําแหน่งเรือประมงไทย พร้อมพบปะแรงงานประมงและประชาชนในพื้นที่
ช่วงบ่าย นายกรัฐมนตรีมีกําหนดการตรวจราชการจังหวัดเพชรบุรี โดยนายกรัฐมนตรีจะเยี่ยมชมโครงการศึกษาวิจัยและพัฒนาสิ่งแวดล้อมแหลมผักเบี้ย อันเนื่องมาจากพระราชดําริ ตําบลแหลมผักเบี้ย อําเภอบ้านแหลม เพื่อรับฟังบรรยายสรุปการบริหารจัดการแม่น้ําเพชรบุรีและการแก้ไขปัญหากัดเซาะชายฝั่ง พร้อมเยี่ยมชมระบบบําบัดน้ําเสียและการกําจัดขยะโดยใช้ระบบธรรมชาติช่วยธรรมชาติ และเยี่ยมชมวิสาหกิจชุมชน ธนาครปู – แพปลา จากนั้น นายกรัฐมนตรีจะพบปะผู้นําท้องถิ่นของกลุ่มจังหวัดภาคกลางตอนล่าง 2 ณ อาคารราชธรรมสภา อุทยานประวัติศาสตร์พระนครคีรี (เขาวัง) เสร็จแล้วนายกรัฐมนตรีชมทัศนียภาพแหล่งท่องเที่ยวเชิงประวัติศาสตร์วัฒนธรรมเขาวัง และชมการสาธิตสกุลช่างเมืองเพชร
วันอังคารที่ 6 มีนาคม เวลา 08.00 น. ณ ห้องประชุมรอยัล ดุสิต บอลรูมเอ โรงแรดุสิตธานี หัวหิน อําเภอชะอํา จังหวัดเพชรบุรี นายกรัฐมนตรีจะเป็นประธานประชุมการพัฒนาเศรษฐกิจและสังคมกลุ่มจังหวัดภาคกลางตอนล่าง 2 เสร็จแล้ว นายกรัฐมนตรีจะเป็นประธานประชุมคณะรัฐมนตรีอย่างเป็นทางการนอกสถานที่ ครั้งที่ 2/2561
ช่วงบ่าย นายกรัฐมนตรีจะเยี่ยมชมวิสาหกิจชุมชนศูนย์ข้าวชุมชน (โรงสีแห่งความสุข บ้านลาด) ตําบลไร่มะขาม อําเภอบ้านลาด พร้อมพบปะประชาชน ณ องค์การบริหารส่วนตําบลไร่มะขาม จากนั้น นายกรัฐมนตรีเดินทางกลับกรุงเทพมหานคร
-----------------------------------------